1 Journal Kulliyyah Syariah dan Undang - Undang- volume 15- Part 2- Jan 2024 TALAK TAKLIK MENURUT PERSPEKTIF ISLAM ISWANDI HARAHAP BURHANUDDIN 1Kulliyyah Syariah dan Undang-Undang, Universiti Islam Antarabangsa Sultan Abdul Halim Mu'adzam Shah, 09300 Kuala Ketil, Kedah Darul Aman, Malaysia MOHD MUSLIM SALLEH Kulliyyah Syariah dan Undang-Undang, Universiti Islam Antarabangsa Sultan Abdul Halim Mu'adzam Shah, 09300 Kuala Ketil, Kedah Darul Aman, Malaysia
journal Kulliyyah Syariah dan Undang - Undang - volume 15- Part 2- Jan 2024 ABSTRAK: Talak taklik merupakan salah satu daripada lima kaedah pembubaran perkahwinan dalam Islam. Talak taklik biasanya dikaitkan dengan sesuatu perkara yang berlaku dimasa hadapan yang meliputi ucapan atau perbuatan suami, isteri, orang lain, mahkhluk hidup, benda mati, masa dan keadaan bahkan dikaitkan dengan perkara mustahil. Talak taklik menjadi suatu permasalahan dikhalayak ramai kerana terdapat sesetengah suami yang mentaklik isterinya dengan sesuatu lafaz atau keadaan yang remeh bahkan mustahil namun mereka melafaz talik taklik, sedangkan lafaz taklik yang telah dilafazkan tidak boleh ditarik balik namun mereka tidak mengetahui kesan daripada lafaz taklik tersebut. Selain itu, para ulama juga berbeza pendapat mengenai hukum taklik yang dikaitkan dengan lafaz in sya Allah dan juga perkara mustahil berlaku. Kajian ini bertujuan untuk merungkai permasalahan tersebut melalui kaedah kualitatif dengan merujuk kajian perpustakaan melalui beberapa kitab turath daripada pelbagai mazhab muktabar berkaitan talak taklik. Kajian mendapati bahawa walaupun para ulama berbeza pandangan terhadap hukum talak taklik namun pandangan yang mensahkan adalah lebih rajih berbanding pandangan yang tidak mengakui kesahihannya kerana talak adalah hak mutlak suami yang boleh menjatuhkan talak secara munjiz atau mu'allaq. Oleh itu, para suami hendaklah berhati-hati dalam perkara berkaitan talak walaupun ianya dikaitkan dengan lafaz in sya Allah atau perkara mustahil. Ringkasnya, jauhi talak dan kukuhkan ikatan keluarga. Kata kunci: Talak taklik, lafaz, jenis, hukum. PENGENALAN Talak taklik merupakan salah satu daripada lima kaedah pembubaran perkahwinan dalam Islam. Secara umumnya, pembubaran perkahwinan boleh berlaku melalui talak, taklik, khulu', fasakh, dan li'an. Walaupun kelima-lima kaedah pembubaran ini dibenarkan akan tetapi perceraian atau membubarkan ikatan perkahwinan tanpa sebab munasabah bukanlah 2
3 Journal Kulliyyah Syariah dan Undang - Undang- volume 15- Part 2- Jan 2024 pilihan utama dan tidak digalakkan bahkan amat dibenci Allah S.W.T. Islam menetapkan setiap pasangan yang ingin melangsungkan perkahwinan hendaklah menetapkan niat berkahwin untuk selama-lamanya, sekiranya seseorang itu berkahwin untuk tempoh tertentu atau mengaitkannya dengan sesuatu perkara maka perkahwinannya dianggap tidak sah. Perkahwinan yang dilangsungkan dengan mengaitkannya pada tempoh tertentu tergolong dalam nikah mut'ah manakala perkahwinan yang dilangsungkan dengan mengaitkannya dengan sesutu sebab, hal atau perkara lain adalah cacat. Ikatan perkahwinan adalah suatu perjanjian suci yang kuat (mithaqon ghalidha) antara suami isteri yang perlu dipertahankan. Perjanjian ini hendaklah dipelihara dengan sebaiknya tanpa mengaitkannya dengan sesuatu yang boleh meleraikan ikatan suci ini. Apabila berlaku perceraian kerana sebab kecil, ia menunjukkan perkahwinan itu adalah lemah. Perkahwinan yang didirikan di atas landasan yang lemah boleh menyebabkan roboh atau hancur di tengah jalan. Terdapat beberapa faktor yang menyebabkan lemahnya ikatan perkahwinan antaranya ialah kerana kurangnya ilmu pengetahuan tentang perkahwinan, masalah ekonomi, pekerjaan, keluarga dan berkahwin atas sebab-sebab tertentu. Di dalam Islam, perkahwinan merupakan ikatan janji hubungan suami isteri yang paling suci dan erat berasaskan kasih sayang, saling memahami dan hormat menghormati antara kedua belah pihak keluarga pasangan. Walaupun terdapat perkahwinan yang berasaskan sebab-sebab tertentu seperti dijanjikan dengan habuan harta, pangkat atau kedudukan namun biasanya perkahwinan tersebut tidak dapat bertahan lama sekiranya apa yang dijanjikan itu tidak terpenuhi. Perkahwinan yang di langsungkan kerana dikaitkan dengan sesuatu sebab atau janji sebelum akad nikah dijalankan adalah sah umpamanya, seperti seorang ayah yang berkata kepada seorang lelaki sekiranya awak menikah dengan anak saya maka saya akan berikan wang RM100.000 tunai selepas satu bulan berkahwin atau seperti seorang wanita kaya yang berkata kepada seorang lelaki dengan berkata sekiranya awak menikahi saya maka saya akan naikkan pangkat
journal Kulliyyah Syariah dan Undang - Undang - volume 15- Part 2- Jan 2024 awak menjadi seorang pengarah dalam sesuatu syarikat. Ketika akad nikah sudah dilakukan maka kedua suami isteri memiliki hak dan tanggung jawab yang perlu dilaksanan tanpa tertakluk dengan perjanjian tersebut. Sesuatu janji atau sebab yang membawa kepada kesan tertentu di masa hadapan sekiranya dilakukan atas konsekuensi janji atau sebab tertentu dinamakan dengan taklik. TALAK TAKLIK DALAM PANDANGAN ISLAM Talak berasal daripada kata dasar ق ّ لطي - ق ّ لط ّ لط اق
yang bermaksud melepaskan atau meleraikan ikatan (ibn Abu bakr, 1986; al-Karmi, 1991) seperti melepaskan ikatan haiwan dan melepaskannya dari ikatan tersebut (al-'Ayni, 2001). Menurut istilah talak ditakrifkan dengan maksud meleraikan atau melepaskan ikatan suami isteri dari perkahwinan yang sah (Imrani, 2001) dengan lafaz sarih atau jelas, atau dengan lafaz kinayah yang bertujuan untuk cerai atau berpisah, atau lafaz-lafaz lain yang membawa maksud cerai disertai dengan niat (al-Dardir, t.t). Ikatan suami isteri ini boleh terlerai serta merta sejurus suami melafazkan niat atau boleh jatuh talak pada masa hadapan sesuai dengan syarat-syarat tertentu atau taklik yang dilafazkan oleh suami (al-Kasani, 1986; Ibn Qudamah, 1968). Secara bahasa taklik berasal daripada perkataan Arab iaitu ق ّ لعي - ق ّ لع yang bermaksud gantung atau sangkut (ibn Abu bakr, 1986; al-Fayruzabadi, 2008) manakala menurut istilah ialah menggantungkan atau mengaitkan sesuatu perkara dengan seuatu perkarara yang lain (Wizarah al-Awqaf, 1988). Sebaik-baik perkahwinan adalah perkahwinan yang dilakukan tanpa ada sebarang janji atau perkara yang boleh dikaitkan dengan perkahwinan melainkan sama-sama berjanji untuk mencari keredaan Allah S.W.T sesui dengan firmanNya yang bermaksud: Dan mereka (isteri-isterimu) telah mengambil dari kamu perjanjian yang kuat. (Surah al-Nisa' 3: 21) Oleh itu, perkahwinan hendaklah dilakukan dengan cara yang makruf sesuai dengan peraturan yang telah ditentukan oleh Allah S.W.T. Sekiranya perkahwinan yang dikaitkan dengan sesuatu perkara, atau sesuatu sebab 4
5 Journal Kulliyyah Syariah dan Undang - Undang- volume 15- Part 2- Jan 2024 atau suatu janji tertentu adalah sah maka begitu juga dengan talak atau cerai yang dikaitkan dengan sesuatu sebab tertentu juga adalah sah di sisi syarak sekaligus kaedah ini juga menjadi sebab terlerainya perkahwinan. Talak taklik bermaksud mengaitkan jatuhnya talak dengan sesuatu perkara yang berlaku dimasa hadapan. Perkara tersebut boleh dilakukan oleh suami sendiri yang mengaitkan jatuhnya talak kerana sesuatu perkara atau kerana perbuatan isteri, orang lain, keadaan dan sebagainya (al-Khin et al., 1992). Talak taklik juga dikenali dengan talak mu'allaq dan talak muqayyad kerana mengaitkan talak dengan sesuatu perkara (al-Zaqili, 2009; Mahmud, 2014) umpamanya "wahai isteriku sekiranya engkau keluar rumah, maka tertalaklah engkau dariku dengan talak satu' (Ibn Qudamah, 1968). Apabila isterinya patuh terhadap syarat dan arahan suaminya dengan berdiam diri di dalam rumah maka talak tersebut tidak jatuh namun sekiranya isterinya itu melanggar arahan tersebut samaada secara sengaja ataupun lupa maka tertalaklah dia dengan talak satu (al-Dardir, t.t.). Pandangan Ulama Terhadap Talak Taklik Para ulama berbeza pandangan terhadap hukum talak taklik. Terdapat dua pandangan dalam isu taklik, pendapat pertama iaitu dari kalangan jumhur ulama. Mereka sepakat bahawa talak taklik adalah sah di sisi Islam berdasarkan kepada dalil-dalil berikut: 1. Firman Allah S.W.T dalam surah al-Baqarah, ayat 229. ) ٍنا اس ْح ِإ ِب ٌ ْس ر ح ي ا ت ْو َ أ ٍفو ُر ْع امِب ٌ كا اس ْم ِإ ا ف ۖ ِنا ا ُ ت َّر ام ق ا لَ َّ طلا ( "Talak (yang boleh dirujuk kembali itu hanya) dua kali. Sesudah itu bolehlah ia (rujuk dan) memegang terus (isterinya itu) dengan cara yang sepatutnya atau melepaskan (menceraikannya) dengan cara yang baik". Ayat di atas bersifat umum yang membawa maksud suami memiliki hak untuk menceraikan isterinya dengan serta merta (munjiz) ataupun melalui talak taklik dengan bersyarat, bersebab atau berkait dengan sesuatu yang lain (Miszairi Sitiris et al., 2021). ikatan
journal Kulliyyah Syariah dan Undang - Undang - volume 15- Part 2- Jan 2024 2. Firman Allah S.W.T dalam surah al-Maidah, ayat 1. ) ۚ ِدو ُ ق ُع ْ لاِب او ُ ف ْو َ أ او ُ ن امآ اني ِذ َّ لا ا اهُّي َ أ ا اي ( "Wahai orang-orang yang beriman, penuhi serta sempurnakanlah perjanjian-perjanjian". Ayat di atas merupakan suatu arahan untuk berpegang dengan janji. Perjanjian yang perlu di laksanakan bukan dalam perkara agama sahaja akan tetapi meliputi segala bentuk perjanjian termasuk perjanjian pasangan suami isteri seperti nafkah dan talak taklik. 3. Sabda nabi Muhammad S.A.W امارح لحأ وأ لالاح مرح اط رش لاإ مهطو رش لىع نوملسملا ) ) "orang Islam terikat dengan syarat-syarat sesama mereka kecuali syarat yang mengharamkan yang halal atau menghalalkan yang haram". (Abu Daud No,3594). Hadis di atas menjelaskan bahawa setiap muslim wajib memenuhi segala syarat yang ditetapkan selagimana tidak bertentangan dengan syarak iaitu tidak mengharamkan yang halal atau sebaliknya menghalakan yang haram. Dalam hal ini, taklik termasuk dalam syarat jatuhnya talak atau perceraian, sekiranya syarat yang dilafazakan dalam talak taklik dilanggar atau dipenuhi maka talak talik secara automatik jatuh sesuai syarat yang dilafazkan. Dalil-dalil di atas adalah antara hujah yang dikemukakan oleh jumhur ulama yang mengatakan bahawa perceraian secara taklik dianggap sah di sisi Islam. Jumhur ulama yang berpegang pada pandangan ini ialah ulama daripada mazhab Hanafi (al-Kasani, 1986), Maliki (Ibn Rushd, 2004), Syafi'i (al-Sharbini, 1994), dan Hambali (Ibn Qudamah, 1968). 6
7 Journal Kulliyyah Syariah dan Undang - Undang- volume 15- Part 2- Jan 2024 Pendapat kedua iaitu dari kalangan ulama mazhab al-Zahiri. Mereka berpendapat bahawa talak taklik adalah tidak sah di sisi Islam berdasarkan kepada dalil-dalil berikut: 1. Firman Allah S.W.T dalam surah al-Talaq, ayat 1 نلا ا اهُّي (ا اي أ او َّن ِهِت د ِع ِل َّن لا او ُص ْح ف اءا اس نلا ُم ذ ِإ ُّ ب ط هو ق ل ت ق ط ا لَ او َّن ِهِتو ُي ُب ْن ِم َّن خ اي أ اي لَ ِإ ان ْج ُر هو ُجرر فِب ا ي ِت لَ ت خ أ ن ش ِحا ت اي ْن ام او د ُح للَّا َّل اع د اع ن ام ه اس دو للَّا ق د ظ ل ف لَ ت د ل يرر ف ِ ل أ ُ َّ ا َّ ْ َ َّ ُ ُ ِّ ا ا ِّ ُ ْ َّ ا ا ي ِ َّ َ ا ْ ا ا ا ن ْ ْ َ َّ ْ ا ُ ْ ُ ا َ ْ ا ا ُ ْ ا َ َ ْ ا ا َّ ا ُ َّ ا ا ا ُ َّ 1. Firman Allah S.W.T dalam surah al-Talaq, ayat 1 نلا ا اهُّي (ا اي أ او َّن ِهِت د ِع ِل َّن لا او ُص ْح ف اءا اس نلا ُم ذ ِإ ُّ ب ط هو ق ل ت ق ط ا لَ او َّن ِهِتو ُي ُب ْن ِم َّن خ اي أ اي لَ ِإ ان ْج ُر هو ُجرر فِب ا ي ِت لَ ت خ أ ن ش ِحا ت اي ْن ام او د ُح للَّا َّل اع د اع ن ام ه اس دو للَّا ق د ظ ل ف لَ ت د ل يرر ف ِ ل أ ُ َّ ا َّ ْ َ َّ ُ ُ ِّ ا ا ِّ ُ ْ َّ ا ا ي ِ َّ َ ا ْ ا ا ا ن ْ ْ َ َّ ْ ا ُ ْ ُ ا َ ْ ا ا ُ ْ ا َ َ ْ ا ا َّ ا ُ َّ ا ا ا ُ َّ 1. Firman Allah S.W.T dalam surah al-Talaq, ayat 1 نلا ا اهُّي (ا اي أ او َّن ِهِت د ِع ِل َّن لا او ُص ْح ف اءا اس نلا ُم ذ ِإ ُّ ب ط هو ق ل ت ق ط ا لَ او َّن ِهِتو ُي ُب ْن ِم َّن خ اي أ اي لَ ِإ ان ْج ُر هو ُجرر فِب ا ي ِت لَ ت خ أ ن ش ِحا ت اي ْن ام او د ُح للَّا َّل اع د اع ن ام ه اس دو للَّا ق د ظ ل ف لَ ت د ل يرر ف ِ ل أ ُ َّ ا َّ ْ َ َّ ُ ُ ِّ ا ا ِّ ُ ْ َّ ا ا ي ِ َّ َ ا ْ ا ا ا ن ْ ْ َ َّ ْ ا ُ ْ ُ ا َ ْ ا ا ُ ْ ا َ َ ْ ا ا َّ ا ُ َّ ا ا ا ُ َّ 1. Firman Allah S.W.T dalam surah al-Talaq, ayat 1 نلا ا اهُّي (ا اي أ او َّن ِهِت د ِع ِل َّن لا او ُص ْح ف اءا اس نلا ُم ذ ِإ ُّ ب ط هو ق ل ت ق ط ا لَ او َّن ِهِتو ُي ُب ْن ِم َّن خ اي أ اي لَ ِإ ان ْج ُر هو ُجرر فِب ا ي ِت لَ ت خ أ ن ش ِحا ت اي ْن ام او د ُح للَّا َّل اع د اع ن ام ه اس دو للَّا ق د ظ ل ف لَ ت د ل يرر ف ِ ل أ ُ َّ ا َّ ْ َ َّ ُ ُ ِّ ا ا ِّ ُ ْ َّ ا ا ي ِ َّ َ ا ْ ا ا ا ن ْ ْ َ َّ ْ ا ُ ْ ُ ا َ ْ ا ا ُ ْ ا َ َ ْ ا ا َّ ا ُ َّ ا ا ا ُ َّ 1. Firman Allah S.W.T dalam surah al-Talaq, ayat 1 نلا ا اهُّي (ا اي أ او َّن ِهِت د ِع ِل َّن لا او ُص ْح ف اءا اس نلا ُم ذ ِإ ُّ ب ط هو ق ل ت ق ط ا لَ او َّن ِهِتو ُي ُب ْن ِم َّن خ اي أ اي لَ ِإ ان ْج ُر هو ُجرر فِب ا ي ِت لَ ت خ أ ن ش ِحا ت اي ْن ام او د ُح للَّا َّل اع د اع ن ام ه اس دو للَّا ق د ظ ل ف لَ ت د ل يرر ف ِ ل أ ُ َّ ا َّ ْ َ َّ ُ ُ ِّ ا ا ِّ ُ ْ َّ ا ا ي ِ َّ َ ا ْ ا ا ا ن ْ ْ َ َّ ْ ا ُ ْ ُ ا َ ْ ا ا ُ ْ ا َ َ ْ ا ا َّ ا ُ َّ ا ا ا ُ َّ 1. Firman Allah S.W.T dalam surah al-Talaq, ayat 1 نلا ا اهُّي (ا اي أ او َّن ِهِت د ِع ِل َّن لا او ُص ْح ف اءا اس نلا ُم ذ ِإ ُّ ب ط هو ق ل ت ق ط ا لَ او َّن ِهِتو ُي ُب ْن ِم َّن خ اي أ اي لَ ِإ ان ْج ُر هو ُجرر فِب ا ي ِت لَ ت خ أ ن ش ِحا ت اي ْن ام او د ُح للَّا َّل اع د اع ن ام ه اس دو للَّا ق د ظ ل ف لَ ت د ل يرر ف ِ ل أ ُ َّ ا َّ ْ َ َّ ُ ُ ِّ ا ا ِّ ُ ْ َّ ا ا ي ِ َّ َ ا ْ ا ا ا ن ْ ْ َ َّ ْ ا ُ ْ ُ ا َ ْ ا ا ُ ْ ا َ َ ْ ا ا َّ ا ُ َّ ا ا ا ُ َّ "Wahai Nabi! Apabila kamu - (engkau dan umatmu) - hendak menceraikan isteri-isteri (kamu), maka ceraikanlah mereka pada masa mereka dapat memulakan idahnya, dan hitunglah masa idah itu (dengan betul), serta bertaqwalah kepada Allah, Tuhan kamu. Janganlah kamu mengeluarkan mereka dari rumah-rumah kediamannya (sehingga selesai idahnya), dan janganlah pula (dibenarkan) mereka keluar (dari situ), kecuali (jika) mereka melakukan perbuatan keji yang nyata. Dan itulah aturan- aturan hukum Allah (maka janganlah kamu melanggarnya); dan sesiapa yang melanggar aturan-aturan hukum Allah maka sesungguhnya ia telah berlaku zalim kepada dirinya. (patuhilah hukum-hukum itu, kerana) engkau tidak mengetahui boleh jadi Allah akan mengadakan, sesudah itu, sesuatu perkara (yang lain)". Ayat di atas menjelaskan tentang cara menceraikan isteri dengan cara yang ma'ruf iaitu sekiranya seseorang itu ingin menceraikan isterinya maka hendaklah dia menceraikannya ketika isterinya dalam keadaan suci dan tidak disetubuhi sehingga memudahkan mereka untuk memulakan idahnya. Selain itu, ayat di atas juga menjelaskan tentang kesahihan talak munjiz yang hanya berlaku dengan serta merta tanpa syarat atau mengaitkannya dengan sesuatu yang lain.
journal Kulliyyah Syariah dan Undang - Undang - volume 15- Part 2- Jan 2024 2. Qias talak terhadap akad nikah Lafaz akad nikah boleh dilafazkan dengan menggunakan pelbagai bahasa dan kaedah namun lafaz tersebut membawa maksud serta merta umpamanya seperti lafaz akad nikah yang diucapakan oleh wali perempuan بنب كتبوطخم كتجوزو كتحكنأ لااح اذك رهملا لىع نلاف تنب ةنلاف ي " Aku nikahkan akan engkau dan aku kahwinkan akan engkau dengan pinanganmu, puteriku pulanah binti pulan dengan mahar tersebut dibayar tunai." Kemudian mempelai suami menjawab: قيفوتلا يلو اللهو هب تيضرو رو كذملا رهملا لىع اهجيوزتو اهحاكن ُ تلبق " Aku terima nikah dan kahwinnya pulanah binti pulan dengan mahar tersebut dan aku reda dengan hal itu. Mudah-mudahan Allah memberikan anugerah dan tawfik. " Lafaz ijab Kabul nikah di atas dilakukan serta merta tanpa syarat atau mengaitkannya dengan sesautu yang lain. Sekiranya akad nikah dilakukan dengan mengitkan dengan sesuatu yang lain akad tersebut tidak sah umpamanya wali perempuan berkata: "Aku nikahkan akan engkau dan aku kahwinkan akan engkau dengan pinanganmu, puteriku pulanah binti pulan dengan syarat kakaknya kahwin terlebih dahulu, atau dengan syarat engkau memberikan rumah milikmu kepadaku." Kemudian mempelai suami menjawab: " Aku terima nikah dan kahwinnya pulanah binti pulan dengan syarat tersebut. " 8
9 Journal Kulliyyah Syariah dan Undang - Undang- volume 15- Part 2- Jan 2024 Akad di atas adalah tidak sah kerana akad nikah perlu dilakukan tanpa syarat dan dilakukan serta merta berbeza dengan jual beli sekiranya seseorang ingin menjual atau membeli dengan harga tertentu dan keduanya menyetujuinya maka jual beli tersebut sah umpanya penjual berkata: "Saya jual kepada awak barang ini dengan harga sekian jika awak mahu" lalu pembeli menjawab: "Saya beli". Demikian juga jual-beli adalah sah dengan lafaz seumpama: "Saya beli daripada awak benda ini dengan harga sekian jika awak mahu" lalu penjual menjawab: "Saya jual". Asas dalam akad nikah dan jual-beli itu adalah keredaan dan persetujuan kedua-dua pihak, walaubagaimanapun syarat yang ditetapkan semasa proses akad nikah adalah tidak sah manakala syarat yang ditetapkan semasa proses jual beli adalah sah sekiranya penjual dan pembeli menyetujinya. Berdasarkan kedua-dua hujah di atas, hujah pandangan pertama yang mebolehkan taklik talak dilihat rajih berbanding pandangan kedua yang tidak mebenarkan talak taklik dengan alasan berikut: 1. Talak adalah hak mutlak suami. Seorang suami boleh menjatuhkan talak secara munjiz atau mu'allaq. 2. Tidak ada dalil yang melarang suami menceraikan isterinya dengan menggunakan taklik atau syarat daripada nas. 3. Talak taklik adalah suatu perjanjian suami isteri yang wajib bagi kedua-duanya untuk menepati janji tersebut sekiranya sudah dilafazkan. 4. Dalil yang digunakan oleh pendapat kedua tergolong lemah kerana mengqiaskan talak taklik dengan akad nikah. Kedua-dua perjanjian tersebut adalah berbeza kerana akad nikah dilakukan sebagai bentuk perjanjian penyatuan manakala talak dilakukan sebagai bentuk perjanjian pembubabaran. Kedua-dua
journal Kulliyyah Syariah dan Undang - Undang - volume 15- Part 2- Jan 2024 perjanjian adalah berbeza dari sudut pembentukan dan penguatkuasaannya, oleh itu qiyas ini tergolong sebagai qiyas maal fariq yang tidak sesuai digunakan sebagai hujah. HUKUM TALAK TAKLIK Hukum asal talak taklik adalah seperti talak biasa iaitu al-man'u yang membawa hukum makruh atau dilarang sekiranya dilakukan tanpa sebarang sebab (al-Dardir, t.t), berdasarkan hadis nabi S.A.W: "Perkara halal yang paling dibenci oleh Allah ta'ala ialah talak" (Abu Daud, No. 2178). Pada asalnya, seorang isteri tidak memiliki kuasa untuk meceraikan dirinya sendiri samaada melalui talak biasa ataupun talak taklik kerana talak adalah hak mutlak suami. Namun, seorang isteri boleh meminta suami untuk melafazkan talak taklik sesuai dengan syarat-syarat yang dipersetujui bersama atau salah seorang daripada mereka. Walaubagaimanapun perbuatan melafazkan talak taklik adalah dilarang melainkan ada keperluan atau sebab yang dibenarkan syarak seperti suami ingin melarang isterinya ke tempat-tempat maksiat atau isteri enggan menutup aurat dengan sempurna. Walaupun asal talak taklik ini makruh ia boleh menjadi haram sekiranya digunakan bagi tujuan mencederakan isteri samaada secara fizikal yang melibatkan anggota badan atau secara mental yang melibatkan emosi dan perasaan ataupun digunakan untuk tujuan yang diharamkan seperti melarang solat dan belajar. Selain itu, sekiranya seorang suami telah melafazkan talak taklik maka talaknya itu sah dan tidak boleh ditarik balik atau dibatalkan (al-Sharbini, 1994). Walaupun terdapat pandangan yang menyatakan bahawa sekiranya suami menceraikan isterinya dengan talak ba'in hingga teberakhir tempoh 'iddahnya kemudian isteri melakukan perkara yang ditaklikannya sebelum mereka berkahwin semula dapat menghilangkan syarat taklik tersebut (al-Shayrazi. (t.t.) namun sebaiknya taklik ini tidak digunakan dalam perkara yang remeh atau tidak berfaedah seperti melarang isterinya balik ke rumah ibu ayahnya dengan berkata sekiranya engkou balik rumah itu 10
11 Journal Kulliyyah Syariah dan Undang - Undang- volume 15- Part 2- Jan 2024 ibumu maka jatuhlah talak tiga akanmu. Perihal talak bukanlah sesuatu yang boleh diambil mudah atau dijadikan sebagai gurau senda dan mainan. Talak adalah salah satu daripada tiga perkara yang seriusnya dianggap sungguh-sungguh dan gurauannya dianggap sungguh-sungguh sesuai dengan hadis nabi S.A.W: " ُ ُ ة اع ْج َّرلا او ق ا لا َ ِّ َّ طلا او ُحا نلا ك ُ ٌّ ل ْز د ِج َّن ُه ا ه او ٌّ ُ ُّ د ِج َّن د ِج ه ٌ ث ا لا ا ث " Maksudnya: Tiga perkara yang seriusnya dianggap bersungguh-sungguh dan gurauannya dianggap bersungguh-sungguh, iaitu, nikah, cerai, rujuk semula (Abu Daud, No. 2194). Sekiranya terdapat seorang suami yang suka bermain-main dengan talak atau dengan mudah melafazkan talak ataupun suka mengugut isterinya dengan lafaz talak maka perlu diketahui bahawa suami tersebut dalam keadaan lemah emosinya dan tidak sempurna akal pikirannya. Oleh itu, setiap suami hendaklah mampu mengawal perasaan dan menjaga diri supaya tidak mudah melafazkan talak baik secara sengaja ataupun main- main. Walaupun talak taklik dilihat tidak beretika kerana menggantungkan nasib ikatan perkahwinan kepada sesuatu keadaan atau perbuatan akan tetapi kaedah ini memiliki hikmah di sisi syarak antaranya: 1. Mendidik isteri supaya mematuhi arahan suami selagimana arahan tersebut tidak bertentangan dengan syarak. 2. Memelihara kebajikan kedua belah pihak terutamanya isteri seperti tidak memukul dan menggaulinya dengan baik, dan 3. Memberikan kesempatan kedua belah pihak untuk memperbaiki akhlak dan tingkah laku supaya lebih baik dengan tidak mengulangi tabiat buruk yang pernah dilakukan dan taat terhadap perintah Allah.
journal Kulliyyah Syariah dan Undang - Undang - volume 15- Part 2- Jan 2024 KESAHAN TALAK TAKLIK Talak taklik dianggap tidak sah kecuali setelah memenuhi beberapa syarat. Syarat-syarat itu meliputi perkara yang berkaitan suami, isteri, lafaz taklik, dan perkara yang ditaklikkan. 1. Perihal Suami Syarat utama yang perlu terpenuhi untuk menjadikan talak taklik itu sah ialah hendaklah suami yang melafazkan taklik talak dalam keadaan mukallaf, waras dan memahami apa yang dilafazkannya. Sekiranya suami mengalami gangguan mental, gangguan kejiwaan atau gila kemudian mengucapkan lafaz talak munjiz atau talak taklik maka apa yang dilafazkannya tidak sah sekaligus talak takliknya juga batal (al-Nawawi, t.t). Selain itu, talak taklik yang dilafazkan oleh suami juga hendaklah dilakukan dengan sukarela serta bebas dari paksaan atau pengaruh orang lain (al-Nawawi, 1972). 2. Perihal Isteri Talak taklik hanya sah diucapkan kepada isterinya sahaja sekiranya diucapkan kepada perempuan lain yang bukan isterinya maka lafaz taklik adalah tidak sah. Syarat kedua ini perlu dipenuhi untuk membolehkan lafaz taklik tersebut membawa kesan selepas diucapkan. Isteri yang ditaklik juga mestilah berstatus isteri yang sah ataupun isterinya tersebut masih dalam tempoh 'idah talak raj'i sekiranya dia ditalak dengan talak munjiz. Isteri yang masih dalam tempoh ini masih dianggap isteri yang sah, dia berhak mendapatkan nafkah dari suaminya samaada dalam keadaan hamil atau tidak (al-Sharbini, 1994). Pada masa yang sama suami juga berhak untuk rujuk kepada isterinya tanpa memerlukan akad baharu sekiranya suaminya ingin rujuk semula kepadanya. Selain itu, suami isteri dalam tempoh ini juga berhak mewarisi satu sama lain sekiranya salah seorang keduanya meninggal dunia. 12
13 Journal Kulliyyah Syariah dan Undang - Undang- volume 15- Part 2- Jan 2024 3. Perihal Lafaz Taklik Lafaz taklik yang digunakan hendaklah berkaitan dengan perkara yang ditaklikkan. Lafaz-lafaz taklik juga hendaklah menggunakan adawat al-shart seperti sekiranya, seandainya, apabila dan jika (al-Baghawi; 1997; al-Bahuti, t.t). Menurut Miszairi Sitiris et al., (2021) lafaz taklik yang digunakan hendaklah bersifat insyai' dan bukannya khabari. Insyai bermaksud mencetus atau menerbit seperti "sekiranya engkau keluar rumah maka tertalaklah" atau "Engkau tertalak dariku apabila engkau keluar rumah". Manakala khabari bermaksud memberitahu atau memberi khabar seperti "Sekiranya engkau keluar rumah, aku akan talak engkau". Terdapat perbezaan antara insyai dan khabari. Sekiranya taklik menggunakan lafaz insyai talak akan jatuh serta merta apabila isteri melanggar syarat taklik, manakala taklik yang menggunakan lafaz khabari tidak menyebabkan jatuh talak kerana memberikan maksud perkhabaran. Taklik dalam bentuk khabari bergantung niat suami. Seandainya suami berniat untuk menceraikannya maka dai perlu melafazkan talak namun sekiranya dia tidak berniat maka tidak berlaku talak tersebut (al-Sharbini, 1994). 4. Perihal yang Ditaklikkan Di dalam kitab al-Sharh al-Kabir, al-Dardir (t.t) menyatakan bahawa perkara yang ditaklikkan itu mestilah perkara yang boleh berlaku bukannya perkara yang mustahil. Menurut Kamus Dewan Bahasa dan Pustaka (2014) mustahil diertikan sebagai perkara yang tidak boleh jadi, tidak mungkin dan tidak masuk akal. Dalam erti kata lain mustahil ialah sesuatu perkara yang pada adat dan kebiasaan manusia tidak mungkin terjadi dan tidak dapat diterima akal seperti seekor unta boleh melahirkan gajah atau seekor unta masuk dalam lubang jarum. Berdasarkan pengertian ini sekiranya suami berkata sekiranya aku dapat sampai ke Mekah dalam tempoh 1 minit
journal Kulliyyah Syariah dan Undang - Undang - volume 15- Part 2- Jan 2024 tertalaklah engkau atau sekiranya aku boleh terbang seperti burung helang tertalaklah engkau. Sekiranya suami melafazkan talak taklik dengan perkara yang mustahil berlaku maka dalam hal ini para ulama berbeza pandangan. Pendapat tersebut boleh disimpulkan dalam dua pendapat iaitu pendapat pertama mengatakan bahawa talak taklik dengan perkara mustahil tidak jatuh manakala pendapat kedua mengatakan bahawa talak taklik dengan perkara mustahil jatuh talak dengan serta-merta. i. Pendapat pertama: talak taklik dengan perkara mustahil tidak sah Menurut jumhur ulama daripada kalangan mazhab Hanafi (al-Kasani, 1986), Maliki (al-Dardir, t.t) al-Syafi'i (al-Nawawi, t.t) dan satu riwayat daripada Hanbali (Ibn Qudamah, 1968) berkata bahawa mentaklikkan talak dengan sesuatu perkara yang mustahil atau tidak mungkin berlaku tidak jatuh talak kerana syarat tersebut tidak mungkin berlaku. Selain itu, talak taklik juga tidak jatuh dengan mentaklikkan talak dengan sesuatu perkara yang dilarang oleh syarak kerana bertolak belakang dengan perintah Allah untuk menjauhi perkara tersebut seperti mengaitkan talak dengan membunuh orang atau berzina dan seumpanya. Oleh itu, talak taklik dengan perkara mustahil adalah batal atu tidak sah. ii. Pendapat kedua: talak taklik dengan perkara mustahil menyebabkan talak jatuh serta merta Terdapat satu pandangan daripada ulama mazhab Hanbali yang mengatakan bahawa walaupun perkara yang ditaklikkan tidak wujud atau mustahil berlaku tetapi talak jatuh secara merta. Syarat taklik boleh terbatal kerana yang ditaklikkan tidak mungkin berlaku namun lafaz talak masih tetap wujud (Ibn.Qudamah, 1968). 14
15 Journal Kulliyyah Syariah dan Undang - Undang- volume 15- Part 2- Jan 2024 Berdasarkan pandangan di atas, pendapat pertama lebih realistik dan dapat diterima akal manakala pendapat kedua adalah lemah kerana tidak berlandaskan kepada waqi' yang bersesuaian dengan adat dan kebiasaan manusia. Seseorang yang suka bercakap diluar dari kebiasaan manusia dianggap kurang siuman atau seseorang yang suka berjanji dengan sesuatu yang mustahil ditunaikan juga dianggap sebagai pendusta. Oleh itu, bagaimana mungkin menyandarkan sesuatu yang sifatnya kuat dan suci seperti ikatan perkahwinan dengan sesuatu yang rapuh dan tidak dapat diterima akal menggantungkan perceraian dengan sesuatu yang mustahil berlaku. Walaupun dalam ilmu Allah boleh sahaja berlaku sesuatu yang mustahil pada adat seperti berlakunya mukjizat kepada para nabi dan rasul atau berlakunya karamah kepada para wali namun keajaiban tersebut tidak boleh dijadikan sandaran hukum syarak. Lazimnya, hukum syarak hanya dibina di atas perkara umum yang menjadi kebiasaan dan bukannya berdasarkan kepada perkara ajaib atau jarang-jarang berlaku selaras dengan kaedah fiqh (Al-Sadlan, 1996; Al-Zarqa',1989). )رد انلا ليلقلاب لا عئاشلا بلاغلاب ة بعلا ( "Yang dikira pada perkara yang biasa berlaku, bukan pada perkara yang jarang berlaku" pendapat ini juga selaras dengan Ibn al-Qayyim Al-Jawziyyah (2000) dalam kitabnya al-Qawa'id al-Fiqhiyyah al-Mustakhrijah min Kitab I'lam al- Muwaqi'in. ) مودعملا مكح ي نف ردانلاو بثكلا بلاغلل يه امنإ ماكحلأا ( "Hukum-hukum hanya dibina untuk hal yang lebih dominan dan banyak, sedangkan sesuatu yang jarang dihukumkan tidak ada. Walaubagaimanapun, menurut al-Baghawi (1997) dari kalangan mazhab al-Syafi'i dalam kitabnya al-Tahzīb menyatakan bahawa walaupun talak
journal Kulliyyah Syariah dan Undang - Undang - volume 15- Part 2- Jan 2024 taklik dibuat dengan mengaitkannya dengan perkara yang haram adalah sah kerana perkara tersebut boleh sahaja berlaku atas beberapa faktor tertentu seperti stress atau tertekan atau juga kerana tergoda dengan habuan dunia dan lain sebagainya. JENIS-JENIS TALAK TAKLIK Jenis-jenis talak taklik dapat dibahagikan berdasarkan syarat, masa, lafaz in sya Allah dan perkara mustahil. Penjelasan jenis-jenis talak taklik ini hanya meliputi syarat, masa dan lafaz in sya Allah sahaja manakala penjelasn untuk taklik bagi perkara mustahil telahpun dijelaskan dalam perihal yang ditaklikkan. 1. Talak Taklik yang Disandarkan dengan Syarat Talak taklik bersyarat ialah talak yang dikaitkan dengan syarat-syarat tertentu samaada perbuatan suami, perbuatan isteri, perbuatan orang lain, perbuatan makhluk hidup seperti haiwan dan tumbuhan atau benda mati yang boleh bergerak dan tak boleh bergerak seperti kereta dan batu.
Contoh syarat talak taklik yang dikaitkan dengan perbuatan suami ialah seperti ucapan suami kepada isterinya "seandainya aku pergi merantau maka tertalaklah engkau".
Contoh syarat talak taklik yang dikaitkan dengan perbuatan isteri ialah seperti ucapan suami kepada isterinya "seandainya engkau membenarkan adikmu masuk rumahku lagi maka tertalaklah engkau".
Contoh syarat talak taklik yang dikaitkan dengan perbuatan orang lain seperti ucapan suami kepada isterinya "seandainya adikmu pulang kampung maka tertalaklah engkau".
Contoh syarat talak taklik yang dikaitkan dengan makhluk hidup seperti haiwan dan tumbuhan seperti ucapan suami kepada isterinya "seandainya pokok kelapa itu tumbang maka tertalaklah 16
17 Journal Kulliyyah Syariah dan Undang - Undang- volume 15- Part 2- Jan 2024 engkau" atau "seandainya kambing ini beranak maka tertalaklah engkau".
Contoh syarat talak taklik yang dikaitkan dengan pergerakan benda mati yang boleh bergerak ialah seperti ucapan suami kepada isterinya "seandainya kereta ini boleh bergerak lagi maka tertalaklah engkau" manakala contoh syarat talak taklik yang dikaitkan dengan pergerakan benda mati yang tidak boleh bergerak seperti ucapan suami kepada isterinya "seandainya batu diatas puncak bukit itu jatuh maka tertalaklah engkau". Jenis talak taklik ini boleh jatuh dengan pelbagai cara samaada unsur dalaman atau luaran. Unsur dalaman meliputi syarat tertentu yang datang daripada suami isteri manakala unsur luaran syarat tersebut diluar daripada suami isteri namun dikaitkan dengan hubungan mereka. Para ulama berbeza pendapat mengenai hukum talak taklik yang diakitkan dengan syarat kepada tiga pandangan iaitu sah, tidak sah dan dilihat berdasarkan niat suami. i. Talak taklik yang dikaitkan dengan syarat adalah sah Para ulama daripada mazhab Hanafi (al-Sarkhasi, 1993), Maliki (al-Kasani, 1986)., al-Syafi'i (al-Sharbini, 1994) dan Hanbali (Ibn Qudamah, 1968) berpandangan bahawa talak taklik yang dikaitkan dengan syarat adalah sah. Mereka berpandangan bahawa talak taklik adalah suatu perjanjian, dan setiap perjanjian hendaklah dipenuhi sesuai dengan firman Allah S.W.T dalam surah al-Maidah, ayat 1. Namun, sekiranya talak taklik itu dikaitkan dengan perbuatan isteri atau orang lain yang berakal, maka kesahihan talak itu bergantung pada niat suami. Sekiranya suami berniat untuk mencegah orang lain atau isterinya dari melakukan sesuatu perbuatan yang tidak disukainya, maka suami perlu memberitahu mereka. Sekiranya perbuatan yang dilakukan isterinya dan orang lain dilakukan sebelum pemberitahuan atau terlupa atau dipaksa maka talak tidak jatuh atau tidak sah. Walaubagaimanapun, sekiranya seorang suami memang berniat menceraikan isterinya dengan mengaitkan perbuatan isterinya dan orang
journal Kulliyyah Syariah dan Undang - Undang - volume 15- Part 2- Jan 2024 lain semata-mata untuk mencari jalan supaya jatuh talak maka talak boleh jatuh walaupun tidak dimaklumkan kepada mereka tentang perbuatan tersebut (al-Baghawi, 1997). ii. Talak taklik yang dikaitkan dengan syarat adalah tidak sah Mazhab al-Zahari (Ibn Hazm, t.t) berpendapat bahawa talak taklik yang dikaitkan dengan syarat adalah tidak sah kerana talak hanya boleh jatuh sekiranya dilakukan secara munjiz atau serta merta tanpa mengaitkanya dengan syarat tertentu atau sesuatu yang lain seperti mana mereka berhujah tidak sah talak dengan sesuatu perkara mustahil. Iii. Talak taklik yang dikaitkan dengan syarat adalah berdasarkan niat suami. Ibn Taymiyyah (1987) dan Ibn Qayyim (2000) berpendapat, seandainya suami melafazkan talak taklik bersyarat ini diniatkan untuk bersumpah maka sekiranya perkara yang disyaratkan itu berlaku talak tersebut tidak jatuh namun dia perlu membayar kafarah kerana melanggar sumpah. Akan tetapi, seandainya suami melafazkan talak taklik bersyarat ini diniatkan untuk berscerai maka sekiranya perkara yang disyaratkan itu berlaku maka talak tersebut jatuh bersesuian dengan hadis nabi yang diriwayatkan oleh Abu Hurairah yang bermaksud seseorang yang bersumpah atas sesuatu perkara kemudian dia melihat sesuatu yang lebih baik darinya maka hendaklah dia meilih yang lebih baik kemudian dia mesti menebus sumpahnya. Berdasarkan kepada ketiga-tiga pandangan di atas, pendapat jumhur ulama adalah lebih rajih berbanding pendapat kedua dan ketiga. Pandangan jumhur lebih realistik kerana syarat yang dijadikan sebagai sandaran taklik boleh berlaku walaupun dilakukan oleh orang lain. Oleh itu, talak taklik bersyarat ini boleh jatuh seperti talak munjiz sekiranya memenuhi syarat luaran dan dalaman yang berkaitan dengan perbuatan suami isteri atau orang lain (al-Sarkhasi. (1993). Walaubagaimanapun, menggantungkan ikatan pernikahan dengan syarat-syarat yang rapuh adalah tidak wajar dilakukan. 18
19 Journal Kulliyyah Syariah dan Undang - Undang- volume 15- Part 2- Jan 2024 2. Talak Taklik yang Disandarkan dengan Masa Alkasani (1986) menamakan taklik talak ini dengan taklik al-mudaf yang bererti ditambah. Maksudnya, talak taklik ini dikaitkan dengan masa tertentu. Talak taklik yang dikaitkan dengan masa hukumnya berbeza bergantung kepada masa itu sendiri. Umum mengetahui bahawa masa dapat dibahagikan kepada tiga bahagian iaitu masa silam, semasa (secara langsung), dan akan akan datang. Dalam perbahasan ini, penulis hanya menjelaskan talak yang dikaitkan dengan masa lampau dan akan datang sahaja manakala talak munjiz yang dijatuhkan secara langsung telah dijelaskan sebelum ini. 1. Talak Taklik yang Disandarkan dengan Masa Lampau Talak taklik yang dikaitkan dengan masa lampau bermaksud talak ini ditaklikkan dengan masa silam, iaitu masa yang berlaku sebelumnya yang mustahil berulang lagi. Sekiranya seorang suami mengucapkan kepada isterinya: "engkau telah aku talak pada minggu lepas" atau masa-masa lampau lainnya seperti bulan lepas dan tahun lepas maka para ulama berbeza pandangan kepada tiga iaitu, talak tersebut tidak jatuh, jatuh serta merta, dan bergantung kepada status isteri. i. Talak tidak jatuh Satu pandangan dalam mazhab al-Syafi'i (al-Sharbini, 1994), pandangan yang zahir daripada perkataan Imam Ahmad Ibn Hanbal (Ibn Qudamah, 968) dan ianya bersesuaian dengan pandangan Ibn Hazm al-Zohiri dalam al- Muhalla (t.t) menyatakan bahawa lafaz taklik yang dilafazkan berkaitan dengan masa lampau adalah tidak jatuh. Mereka berpendapat bahawa lafaz taklik tersebut tidak dapat digunapakai kerana telah berlalu sama ada isterinya itu adalah isteri yang sah semasa dia mengucapkan lafaz tersebut atau belum lagi menjadi isterinya. perkataan ini dianggap perkataan sia-sia yang tidak membawa apa-apa hukum. ii. Talak jatuh serta-merta Ulama Maliki (al-Sharbini, 1994), satu pandangan zahir dalam mazhab al- Syafi'i dan satu riwayat mazhab Hanbali (Ibn Qudamah, 1994) menyatakan
journal Kulliyyah Syariah dan Undang - Undang - volume 15- Part 2- Jan 2024 bahawa perbuatan melafazkkan talak taklik dengan masa lampau adalah perkara sia-sia yang mustahil untuk berlaku. Walaubagaimanapun, talak taklik tersebut berlaku dan jatuh ke atas isterinya kerana suami telah melafazkannya. Ketetapan ini juga berlaku sama ada pada masa silam itu isterinya itu adalah isteri yang sah atau belum menjadi isterinya lagi. iii. Talak jatuh seandainya isteri yang ditalak taklik merupakan isteri yang sah. Menurut ulama Hanafi (al-Marghinani, t.t.) talak ini tidak jatuh sekiranya isteri yang ditalak taklik itu belum menjadi isterinya yang sah kerana syarat jatunya talak itu mestilah ada ikatan perkahwinan terlebih dahulu. Maka tidaklah sah menceraikan seorang wanita yang bukan isterinya. Berdasarkan kepada hujah di atas, pandangan kedua dilihat lebih rajih berbanding pandangan pertama dan ketiga kerana suami memang berniat untuk bercerai. Walaupun isteri yang ditalak itu belum lagi menjadi isterinya yang sah akan tetapi ketika suami melafazkan talak taklik isterinya itu adalah istri yang sah. 2. Talak Taklik yang Disandarkan dengan Masa Depan Masa depan bermaksud masa yang akan berlaku dimasa hadapan ia dikira setelah seseorang tersebut melafazkannya sebagai suatu rancangan atau wawasan. Sekiranya seorang suami melafazkan talak dengan mengaitkannya dengan masa depan seperti "minggu depan adalah minggu akhir perkahwinan kita, tertalaklah engaku minggu depan" atau "tertalaklah engkau bulan depan". Dalam masalah ini ulama berbeza pendapat kepada tiga pendapat iaitu talak tersebut tidak jatuh, jatuh serta merta, dan talak tersebut jatuh dengan masa yang dikaitkan. i. Talak tidak jatuh Masa depan adalah tidak pasti kerana ia masih bersifat ghaib dan tidak ada seorangpun yang mengetahui apa yang akan berlaku kepadanya di masa hadapan sesuai dengan firman Allah 20
21 Journal Kulliyyah Syariah dan Undang - Undang- volume 15- Part 2- Jan 2024 نإ تومت ضرأ يأب سفن يردت امو ادغ بسكت اذام سفن يردت امو ( 34 ) :نامقل( ) ببخ ميلع الله "Dan tiada seseorang pun yang betul mengetahui apa yang akan diusahakannya esok (sama ada baik atau jahat); dan tiada seorangpun yang dapat mengetahui di bumi negeri manakah ia akan mati. Sesungguhnya Allah Maha Mengetahui, lagi Amat Meliputi pengetahuanNya". Oleh itu masa depan bukanlah mutlak milik seseorang. Dengan demikian, seorang suami yang melafazkan talak taklik dengan mengaitkannya dengan masa depan adalah tidak sah bahkan sia-sia (Ibn Hazm, t.t). ii. Talak jatuh serta-merta Ulama dalam mazhab Maliki (al-Qurtubi, 1980; al-Dardir, t.t.) berpendapat bahawa Hukum asal perkahwinan adalah sepanjang hayat dan tidak boleh terikat dengan masa. Sekiranya dikaitkan dengan masa maka perkahwinan tersebut terbatal kerana bercanggah dengan pensyaritannya yang bersifat muabbad (selamanya) bukan mu'aqqat (sementara). Sekiranya perkahwinan ada limit masanya seperti sebulan atau setahun tergolong sebagai nikah mut'ah yang haram. Sepertimana perkahwinan itu tiada tempoh hadnya maka begitu juga dengan talak tidak boleh dihadkan dengan tempoh tertentu. Walaubagaimanapun sekiranya talak taklik telah dilafazkan maka talak tersebut berlaku serta merta walaupun dikaitkan dengan masa hadapan. iii. Talak jatuh sesuai dengan masa yang dikaitkan Jumhur ulama daripada mazhab Hanafi (al-Marghinani, t.t.), al-Syafi'i (al- Sharbini, 1994) dan Hanbali (Ibn Qudamah, 1968) berpandangan bahawa talak taklik yang dikaitkan dengan masa depan adalah jatuh sesuai masa yang dikaitkan. Mereka berhujah dengan athar sahabi, ibn 'Abbas yang mengatakan bahawa seorang lelaki telah berkata kepad isterinya: "Engkau tercerai pada hujung tahun ini", dan dia berkata: "dia menyetubuhi
journal Kulliyyah Syariah dan Undang - Undang - volume 15- Part 2- Jan 2024 (isterinya) dalam tempoh tersebut hingga ke hujung tahun". Semasa dalam tempoh tersebut, isterinya masih lagi dikira sebagai isteri yang sah, namun dia tertalak apabila sampai masanya dipenghujung tahun. Perjanjian talak yang dikaitkan dengan masa depan adalah sah sepertimana sahnya perjanjian seorang tuan dengan hamba mukattab yang ingin membebaskan diri dari perhambaan dengan memenuhi syarat-syarat tertentu seperti membayar sejumlah wang yang disepakati dengan tuannya dimasa hadapan. Berdasarkan kepada pandangan di atas, pendapat ketiga dilihat lebih rajih dan boleh dijadikan sebagai hujah dalam taklik talak berkaitan dengan masa hadapan. Talak taklik tidak mungkin berlaku serta merta kerana tidak bersesuaian dengan syarat dan keinginan suami. 3. Talak Taklik yang Disandarkan dengan Lafaz In Sya Allah. In Sya Allah membawa maksud jika Allah menghendaki atau dengan izin Allah. Perkataan ini biasanya digunakan apabila seseorang berjanji untuk melakukan sesuatu dimasa hadapan. Orang yang berjanji mengucapkan kalimah in sya Allah untuk memberi kefahaman kepada penerima janji bahawa janji tersebut akan terjadi dengan izin Allah. Ucapan ini digunakan bagi menunjukan penyerahan diri seseorang kepada Allah kerana dia tidak mengetahui apa yang akan berlaku dimasa hadapan sesuai dengan teguran Allah kepada nabi ketika beberapa penduduk Mekah bertanyakan tiga soalan sukar yang tidak dapat dijawab iaitu perihal roh, Ashabul Kahf dan Zulkarnain. Nabi menjawab datanglah besok pagi kepadaku agar aku ceritakan kepadamu tanpa menyebut perkataan in sya Allah. Keesokan harinya mereka bertanyakan tiga soalan yang diajukan sebelumnya namun nabi tidak dapat menjawab pertanyaan tersebut sehingga berlaku cemohan dari kalangan kafir. Oleh itu turunlah ayat surah al-Kahf18:24 sebagai peringatan kepada nabi dan umatnya untuk mengucapkan in sya Allah. "Dan janganlah kamu mengatakan terhadap sesuatu: "Sesungguhnya aku akan mengerjakan itu besok pagi, kecuali (dengan menyebut): in sya Allah. Dan ingatlah kepada Tuhan-Mu jika kamu lupa dan katakanlah 22
23 Journal Kulliyyah Syariah dan Undang - Undang- volume 15- Part 2- Jan 2024 "Mudah-mudahan Tuhanku akan memberiku petunjuk kepada yang lebih dekat kebenarannya daripada ini." (l-Kahfi 18:24). Talak taklik dengan mengaitkan in sya Allah dinamakan dengan taklik bi masiyiatillah iaitu talak itu berlaku dengan izin Allah. Sekiranya seorang suami melafazkan talak taklik dengan mengaitkannya dengan lafaz in sya Allah seperti: "aku ceraikan engkau in sya Allah", maka dalam hal ini ulam berbeza pandangan kepada tiga pendapat iaitu taklik talak dengan lafaz Allah dianggap tidak sah, jatuh serta merta dan bergantung pada niat suami. i. Taklik talak dengan lafaz in sya Allah tidak sah. Jika seorang suami melafazkan taklik talak dengan mengaitkan talak tersebut dengan kehendak Allah, talak tersebut tidak sah. Ulama mazhab Hanafi (al-Kasani, 1986) dan Hanbali (Ibn Qudamah, 1994) berpandangan bahawa taklik talak yang dikaitkan dengan keinginan Allah adalah tidak sah, maka talak tidak jatuh kerana mengaitkannya dengan perkara yang tidak mungkin diketahui. Kerana hakikatnya manusia tidak mengetahui masa depan dan juga tidak mengetahui apa yang dikehedaki Allah. ii. Taklik talak dengan lafaz in sya Allah jatuh serta merta. Seorang suami yang melafazkan taklik talak dengan mengaitkan talak tersebut dengan kehendak Allah, talak tersebut sah dan jatuh serta merta. Antara ulam yang berpegang dengan pendapat ini ialah ulama daripada kalangan mazhab maliki (Ibn Qudamah, 1994) dan satu riwayat dalam mazhab Hanbali (al-Sharbini, 1994). Mereka berpegang dengan riwayat Abu Hamzah yang mendengar dari Ibn Abbas bahawasanya dia berkata: "Apabila seorang lelaki berkata kepada isterinya: Aku talak engkau in sya-Allah, maka isterinya tertalak dengan serta-merta". iii. Taklik talak dengan lafaz in sya Allah bergantung pada niat suami.
journal Kulliyyah Syariah dan Undang - Undang - volume 15- Part 2- Jan 2024 Hukum talak taklik ini adalah bergantung kepada niat suami. Seandainya suami melafazkan perkataan in sya Allah bertujuan untuk mengagungkan Allah, atau kerana telah menjadi kebiasaanya mengucapkan perkatan ini maka talak boleh jatuh serta merta (al- Sharbini, 1994). Namun, sekiranya suami melafazkan perkataan in sya Allah dengan tujuan menjatuhkan talak mengikut kehedndak Allah, maka talak tidak jatiuh kerana manusia tidak mengetahui apa yang dikehendaki Allah. Berdasarkan kepada pandangan di atas, pandangan ketiga yang meletakkan jatuh atau tidaknya talak dengan lafaz in sya Allah berdasrkan niat suami adalah lebih tepat sesuai dengan hadis nabi yang menggantungkan segala sesuatu kepada niat seseorang. ) ىون ام ئرما لكل امنإو تاينلاب لامعلأا امنإ ( "Sesungguhnya setiap amalan berdasarkan niat dan sesungguhnya setiap orang mengikut yang dia niat". (Sahih Muslim, No.1907). 24
25 Journal Kulliyyah Syariah dan Undang - Undang- volume 15- Part 2- Jan 2024 KESIMPULAN Taklik talak merupakan satu kaedah perceraian yang menggantungkan perceraian tersebut dengan perbuatan atau ucapan suami isteri, orang lain, mahkhluk hidup, benda mati, masa, keadaan dan lafaz in sya Allah. Talak taklik juga dikaitkan dengan perkara mustahil. Para ulama berbeza pandangan terhadap hukum talak taklik kepada dua pandangan iaitu jumhur ulama berpandangan bahawa talak taklik adalah sah manakala pandangan kedua dari mazhab al-Zahiri mengatakan tidak sah. Pandangan pertama yang mensahkan taklik talak lebih rajih berbanding pandangan kedua kerana talak adalah hak mutlak suami yang boleh menjatuhkan talak secara munjiz atau mu'allaq. Pernikahan merupakan satu ikatan suci dan perjanjian yang akan dipertanggung jawabkan di hadapan Allah. Sebaik-baik suami adalah suami yang berperilaku baik terhadap diri dan ahli keluarganya. Seorang suami yang baik tidak akan mungkin bermain-main dengan talak terutama mengaitkannya dengan sesuatu yang remeh. Walaupun talak taklik sah di sisi Islam namun ia bukan pilihan utama. Kokohnya sebuah negara adalah bergantung kekokohan institusi rumah tangga. Oleh itu, jagalah ikatan keluarga dan jauhilah talak.
journal Kulliyyah Syariah dan Undang - Undang - volume 15- Part 2- Jan 2024 RUJUKAN Abu Daud. (t.t.). Sunan Abu Dawud. Beirut: Al-Maktabah al-'Asriyyah. Al-'Ayni, Mahmud Badr al-Din. (2001). 'Umdat al-Qari li Sharh Sahih al-Bukhari. Beirut: Dar al-Kutub al-'Ilmiyyah. Al-Baghawi, al-Husain. (1997). Al-Tahzīb. Beirut: Dar al-Kutub al- 'Ilmiyyah. Al-Bahuti, Mansur. (t.t.). Kashshaf al-Qina'. Beirut: Dar al-Kutub al- 'Ilmiyyah Al-Dardir, Ahmad. (t.t.). Al-Sharḥ al-Kabīr. Beirut: Dar Al-Fikr. Al-Fayruzabadi, Muhammad ibn Ya'qub. (2008). Al-Qāmūs al- Muḥīṭ.Al-Qahirah: Dar al-Hadith. Al-Jawziyyah, Ibn al-Qayyim. (2000). Al-Qawa'id al-Fiqhiyyah al-Mustakhrijah min Kitab I'lam al-Muwaqi'in. Kaherah: Dar Ibn 'Affan. Al-Karmi, Hasan Sa'id. (1991). Al-Hadi Ila Lughat al-'Arab: Qamus 'Arabi-'Arabi. Beirut: Dar Lubnan. Al-Kasani, 'Ala' al-Din. (1986). Badā'i' al-Ṣanā'i'. Beirut: Dar Al-Kutub Al- 'Ilmiyyah. Al-Khin, Mustafa Sai'd, al-Bugha, Mustafa, al-Syarbaji, 'Ali. (1992). Al-Fiqh al-Manhajī. Damshiq: Dar al-Qalam. Al-Marghinani, Ali. (t.t.). Al-Hidāyah. Beirut: Dar Ihya' al-Turath al-'Arabi. Al-Nawawi, Muhyi al-Din. (1972). Al-Majmu'. Beirut: Dar al-Fikr. __________. (1972). Al-Minhāj Syarh al-Sahīh Muslim. Beirut: Dar Ihya' al-Turath al-'Arabi. Al-Qurtubi, Yusuf. (1980). Al-Kafi. Saudi Arabia: Maktabah al-Riyad al- Hadithah. Al-Sadlan, Salih Ghanim. (1996). Al-Qawa'id Al-Fiqhiyyah Al- Kubra Wa Ma Tafarra' Minha. Al-Riyad: Dar Balansiyah. Beirut: Dar al-Qalam. 26
27 Journal Kulliyyah Syariah dan Undang - Undang- volume 15- Part 2- Jan 2024 Al-Sarkhasi, Muhammad ibn Ahmad. (1993). Al-Mabsut. Beirut: Dar al- Makrifah. Al-Sharbini, Muhammad. (1994). Mughni al-Muhhtaj. Beirut: Dar al- Kutub al-Ilmiyyah Al-Shayrazi, Ibrahim. (t.t.). Al-Muhadhdhab. Beirut: Dar al-Kutub al- 'Ilmiyyah. Al-Tirmizi, Abu 'Isa Muhammad bin 'Isa. (1992). Sunan Al- Tirmizi dalam Mawsu'ah Al-Sunnah Al-Kutubu Al-Sittah Wa Shuruhiha. Istanbul: Dar Al-Da'wah. Al-Zaqili, 'Ali Mahmud al-Zaqili. (2009). al-Talaq al-Mu'allaq; Mafhumuhu wa Atharuhu fi al-Fiqh al-Islami. Urdun: Al-Majallah al-Urdumiyyah fi al-Dirasat al-Islamiyyah 5(1). Al-Zarqa', Ahmad ibn Muhammad. (1989). Syarḥ Al-Qawā'id Al- Fiqhiyyah. Ibn Abu Bakr, Muhammad. (1986). Mukhtār Al-Ṣiḥaḥ. Beirut: Maktabah Lubnan. Ibn Hazm. (t.t.). Al-Muhalla bi al-Athar. Beirut: Dar al-Fikr. Ibnu Majah. (t.t.). Sunan Ibn Majah. Dar ihya' al-Kutub al-Arabiyyah. Ibn Qudamah. (1994). Al-Kafi. Beirut: Dar Al-Kutub al-'Ilmiyyah. ___________. (1968). Al-Mughni. Qahirah: Maktab al-Qahirah. Ibn Rushd. (2004). Bidayah al-Mujtahid. Qahirah: Dar al-Hadith. Ibn Taymiyyah. (1987). Al-Fatawa al-Kubra. Beirut: Dar al-Kutub al- 'Ilmiyyah. 'Imrani, Muhammad al-Kidi. (2001). Fiqh al-Usrat al-Muslimah fi al-Muhajir Hulanda Namudhajan. Beirut: Dar al-Kutub al- 'Ilmiyah. Mahmud, Sajidah Taha. (2014). Al-Talaq al-Mu'allaq: Mahiyyattuhu wa Takyifuhu al-Fiqh wa al-Qanuni. Majallah Kulliyah al-Tarbiyyah li al-Banat. Miszairi Sitiris, Mustafa Mat Jubri @ Shamsuddin, Mohamad Sabri Zakaria, Mohd Na'im Mokhtar. (2021). Talak Taklik Menurut Fiqah: Analisis Pelaksanaannya dalam Undang-Undang Keluarga
journal Kulliyyah Syariah dan Undang - Undang - volume 15- Part 2- Jan 2024 Islam serta Arahan Amalan Jabatan Kehakiman Syariah Malaysia. Kanun: Jurnal Undang-undang Malaysia, 33(1), 97-130. Muslim, Abul Husain Muslim bin al-Hajjaj. (t.t.). Sahih Muslim. Beirut: Dar Ihya' al-Turath al-'Arabi. WizarahAl-Awqaf. (1988). Al-Mawsū'ah al-Fiqhiyyah. Al- Kuwait: Wizarah al-Awqaf wa al-Shu'ūn al-Islāmiyyah. 28